CELEX: 62007CN0344
Language: et
Date: 2007-07-25 00:00:00
Title: Kohtuasi C-344/07 P: Focus Magazin Verlag GmbH 25. juulil 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 16. mai 2007 . aasta otsuse peale kohtuasjas T-491/04: Merant GmbH versus Siseturu Ühtlustamise Amet (kaubamärgid ja tööstusdisainilahendused), menetlusse astuja: Focus Magazin Verlag GmbH

29.3.2008   
            
            
               ET
            
            
               Euroopa Liidu Teataja
            
            
               C 79/11
            
         Focus Magazin Verlag GmbH 25. juulil 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 16. mai 2007. aasta otsuse peale kohtuasjas T-491/04: Merant GmbH versus Siseturu Ühtlustamise Amet (kaubamärgid ja tööstusdisainilahendused), menetlusse astuja: Focus Magazin Verlag GmbH
   (Kohtuasi C-344/07 P)
   (2008/C 79/20)
   Kohtumenetluse keel: saksa
   Pooled
   
      Apellatsioonkaebuse esitaja: Focus Magazin Verlag GmbH (esindajad: advokaadid M. Herrmann ja B. Müller)
   Teised menetluspooled:
   
               1.
            
            
               Siseturu Ühtlustamise Amet (kaubamärgid ja tööstusdisainilahendused)
            
         
               2.
            
            
               Merant GmbH
            
         Hageja nõuded
   
               —
            
            
               Tühistada Euroopa Ühenduste Esimese Astme Kohtu (kolmas koda) 16. mai 2007. aasta otsus kohtuasjas T-491/04 ja jätta hagi rahuldamata.
            
         Väited ja peamised argumendid
   
               1.
            
            
               Kohtuotsus tugineb nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (1) artikli 8 lõike 1 punkti b vääral tõlgendusel ja seega on rikutud oluliselt menetlusse astuja/apellandi õigusi.
            
         
               2.
            
            
               Õiguste rikkumist põhjendatakse otsuse aluseks olevate asjaolude ebaõige ja kärbitud hindamisega ning mõiste „segiajamise tõenäosus” määruse nr 40/94 artikli 8 lõike 1 punkti b mõttes tõlgenduse laiendamisega.
            
         
               3.
            
            
               Esimese Astme Kohtu poolt kaubamärgile „MICRO FOCUS” antud sisuline tõlgendus „väike fookus” ei vasta segiajamise tõenäosuse suhtes kehtivatele üldpõhimõtetele. Sellist mõistele antud tähendust võib talle omistada üksnes juhul, kui kohaldada ebaõigesti saksa keele grammatikareegleid. Selle kaubamärgile „MICRO FOCUS” antud tõlgenduse kaudu jõudis kohus väärale lõppjäreldusele, et registreeritud kaubamärgiga „FOCUS” tuleb võrrelda üksnes sõna- ja kujutismärgi „MICRO FOCUS” osa „Focus”. Sellest lähtudes leiti vääralt, et esineb kaubamärgi rikkumise oht. Kui kohus oleks vaadelnud kogu sõna- ja kujutismärki „MICRO FOCUS”, oleks ta kohaldanud õigesti määruse nr 40/94 artikli 8 lõike 1 punkti b.
            
         
      (1)  EÜT 1994, L 11, lk 1; ELT eriväljaanne 17/1, lk 146.